# data[].attributes.body
DKM 5C
WAKIL KUMPULAN: FAWWAZ

HIBURAN MELAMPAU

http://hiburanmelampaupsas.blogspot.my/2017/03/hiburan-melampau.html

# data[].attributes.body
http://mydkmabc.blogspot.my/

# data[].attributes.attachment_link.readable_text
Jiran sepakat membawa berkat. Itulah peribahasa yang sinomin dengan kehidupan masyarakat di luar bandar dalam tradisi hidup bermasyarakat. Bagi mereka yang tinggal di bandar, budaya hidup berjiran kian pupus sekiranya tiada usaha untuk terus memupuknya. Realiti kehidupan manusia kini mencapai tahap ketamadunan yang tinggi tetapi pada masa sama manusia kadangkala tergelincir daripada hakikat kehidupan sebenar. Bagaikan enau melepaskan pucuk masing-masing, perumpamaan itu semakin sinomin dengan masyarakat bandar walaupun pada hakikatnya rumah mereka hanya bersebelahan. Ada sebahagiannya yang tidak mengenali jirannya secara dekat atau tidak mempedulikan mereka, ada juga sekadar bertegur sapa tanpa mengetahui asal usul jirannya. Mereka bukan dalam kalangan yang tidak berpelajaran, malah ada antaranya mempunyai kelulusan tinggi dalam pelbagai cabang ilmu. Namun, apabila menyentuh soal kejiranan dan kemasyarakatan, mereka tidak merasakan itu satu keperluan dalam hidup.

Amalan hidup berjiran dulu dan kini amat berbeza sama sekali. Masyarakat hari ini mengabaikan hubungan dengan orang yang tinggal berdekatan. Sebenarnya banyak faktor yang menyebabkan hal demikian berlaku. Antara puncanya termasuklah faktor kesibukan bekerja dan persekitaran tempat tinggal mereka. Sememangnya tidak dapat dinafikan kehidupan di bandar banyak cabarannya berbanding di desa. Masyarakat bandar hidup dalam keadaan tertekan kerana perlu bergegas ke tempat kerja seawal jam 6 pagi bagi mengelakkan kesesakan lalu lintas, dan mereka juga terpaksa pulang lewat malam kerana ingin mengelak kesesakan lalu lintas pada waktu petang. Ada antara mereka juga bekerja keras untuk menampung kehidupan kerana kos sara hidup di bandar tinggi.

Tidak hairanlah kebanyakan masyarakat di bandar membuat dua pekerjaan dalam satu masa untuk terus menampung kehidupan mereka. Cara hidup seumpama ini menyebabkan keadaan rumah sering sepi tanpa penghuni dan bagi mereka yang mampu mengambil pembantu rumah, yang selalu kelihatan hanyalah bibik menguruskan rumah dan menjaga anak kecil.Akibat kesibukan keluar bekerja dan kehidupan yang terlalu tertekan, masyarakat bandar tidak kisah terhadap apa-apa yang berlaku di sekeliling mereka mahupun di sebelah rumah. Apabila ini menjadi rutin kehidupan mereka bertahun-tahun lamanya, secara tidak sedar tertanamlah sikap individualistik yang tebal dalam jiwa serta sikap tidak boleh kerana mereka tidak mengenali jiran dan sukar untuk berkomunikasi bagi memahami jiran secara lebih dekat. Hubungan kemasyarakatan kian renggang dan kemungkinan tanpa gangguan. Nikmat kemewahan yang dikecapi rnenyebabkan individu merasakan mereka tidak perlu bergantung pada orang lain.

Begitu juga soal perbezaan bangsa, agama, adat dan budaya tidak seharusnya dijadikan sempadan untuk memisahkan atau membina benteng daripada amatan hidup sesama jiran tetangga. Tidak ketinggalan juga, aktiviti membudayakan semangat kejiranan semakin berkurangan akibat peredaran zaman. Aktiviti bergotong-royong jarang-jarang diamalkan. Soalnya apakah arus pemodenan menuntut masyarakat berkelakuan sedemikian,sedangkan dalam agama hidup berjiran ialah kewajipan perlu dipenuhi bagi menjamin keharmonian hidup. Oleh itu, menjadi tanggungjawab kita semua untuk memupuk budaya kejiranan yang menjadi asas keharmonian kehidupan.

Ungkapan "Jiran sepakat membawa berkat" pernah menjadi cogan kata bagi aktiviti kemasyarakatan lebih dua dekad yang lalu. Pada masa itu, konsep kejiranan amat ditekankan dalam masyarakat supaya mereka dapat saling membantu dan memahami jiran tetangga tidak kira bangsa dan agama. Rukun Tetangga berkonsepkan satu bentuk kawalan keselamatan yang dilakukan masyarakat setempat secara bergilir-gilir bagi menjaga keamanan jiran tetangga dan kawasan penempatan masing-masing. Namun, dalam era siber yang serba canggih, konsep kejiranan juga mengalami perubahan amat ketara.

Kepesatan teknologi melunturkan konsep kejiranan, khususnya dalam kalangan masyarakat bandar. Ketaksukan masyarakat dalam era ini membuatkan mereka lebih senang berinteraksi atas talian berbanding mengamalkan interaksi secara interpersonal atau komunikasi secara muka ke muka. Kawalan di kawasan perumahan juga diswastakan kepada pengawal keselamatan yang dibayar penduduk manakala majlis kenduri-kendara lebih mudah menggunakan khidmat katering. Jika hendak memberitahu jiran sesuatu perkara atau mengundang jiran untuk majlis-majlis tertentu, mereka lebih gemar menggunakan khidmat pesanan ringkas (SMS), bercakap melalui telefon bimbit, disampaikan melalui e-mel atau laman sosial seperti facebook, instagram, twitter dan lain-lain. Disebabkan budaya baharu berkomunikasi menggunakan SMS dan Internet, ada antaranya yang tidak mengenali jiran sebelah rumah, anak atau keluarga mereka.

Jiran merupakan komuniti paling hampir dengan kehidupan setiap individu dan menjadi kewajipan kita untuk mengetahui, serta memahami segala perkara yang berlaku kepada jiran tetangga. Hubungan intim sesama jiran membolehkan mereka meminta bantuan apabila menimpa kesusahan. Kehidupan berjiran dipenuhi unsur kerjasama, kesepakatan dan keprihatinan. Selain tuntutan agama, keutuhan dan kekuatan sesebuah negara boleh diukur melalui semangat kejiranan yang ada pada warganya yang heterogen. Rakyat bersatu mewujudkan negara maju. Oleh itu, usaha ini tidak harus dipandang ringan dan sudah tiba masanya kita mengorak langkah menghidupkan semula semangat kejiranan demi keharmonian hidup dan kesepaduan masyarakat menjadi benteng kukuh

kepada pertahanan negara.

Hal ini demikian kerana pemuafakatan yang kuat antara jiran tetangga dapat membantu kerajaan menjayakan agenda transformasi nasional seperti usaha mencegah jenayah yang merupakan teras kepada Bidang Keberhasilan Utama Negara (NKRA) . Kita diingatkan bahawa kemakmuran sesebuah negara bergantung pada kemantapan dan keutuhan hubungan setiap lapisan masyarakatnya. Masyarakat yang berkualiti juga dilahirkan melalui persefahaman dan hubungan erat yang bermula daripada hubungan kejiranan yang bersatu padu dan saling memahami antara satu sama lain.

Kempen menggalakkan keharmonian hidup berjiran seharusnya diperkenalkan semula khususnya kepada masyarakat bandar. Antara usaha yang dilakukan oleh pihak agensi kerajaan termasuk Program Kenali Jiran Kita yang dilancarkan Kementerian Penerangan, Komunikasi dan Kebudayaan di kawasan perumahan di bandar telah menghidupkan kembali amalan dan tradisi semangat kejiranan. Selain mewujudkan suasana harmonis dan mengeratkan pemuafakatan pelbagai kaum, program itu juga menyemarakkan semangat perpaduan, setia kawan, serta budaya gotong-royong. Ibarat pepatah Melayu. 'bulat air kerana pembetung, bulat manusia kerana muafakat', menjelaskan betapa pentingnya nilai muafakat dalam masyarakat terutama dalam hidup berjiran di bandar besar seperti Kuala Lumpur.

Program Kenali Jiran Kita juga amat relevan bagi menghidupkan kembali nilai tradisi kejiranan yang diamalkan generasi terdahulu selain menjadi platform ideal sebagai penghubung pihak kerajaan dan masyarakat setempat. Sebenarnya program seperti ini penting kepada masyarakat majmuk seperti Malaysia untuk menghidupkan budaya hidup berjiran, selain memberi kesedaran mengenai tanggungjawab dalam hal ehwal kemasyarakatan. Program ini disemarakkan dengan pelbagai akitiviti bagi menggalakkan jiran tetangga berinteraksi secara bersemuka seperti bergotong-royong, penglibatan dalam akitiviti kesukarelawan dan khidmat sosial. Perancangan berterusan sedang dibuat untuk memperluas program ini termasuk kawasan perumahan mewah dan elit, berikutan maklum balas memberangsangkan yang diterima dari akar umbi.

Satu lagi usaha untuk mengukuhkan semangat kejiranan dalam masyarakat majmuk termasuk mengadakan rumah terbuka semasa musim pelbagai perayaan yang sudah menjadi satu budaya di Malaysia sejak sekian lama. Acara itu sama ada diadakan di rumah masing-masing atau ditaja parti-parti politik dan pertubuhan bukan kerajaan (NGO) tempatan yang diadakan secara besar-besaran sebagai simbol perpaduan dan keharmonian yang masih mekar di Malaysia. Apa-apa yang menarik dan unik tentang budaya di negara ini ialah rakyat pelbagai kaum mengambil peluang bersama-sama menyambut Hari Raya, Deepavali, Krismas dan Tahun Baru Cina.

Rakyat tidak mengira kaum dan anutan agama mengambil peluang tersebut untuk bersama-sama menyambutnya sambil mengetepikan ideologi politik masing-masing untuk semata-mata meraikannya tanda hormat dan toleransi terhadap kepercayaan masyarakat majmuk di negara ini. Konsep rumah terbuka yang diadakan secara besar-besaran itu hanya dilakukan oleh rakyat Malaysia dan tidak di negara-negara lain walaupun jumlah penduduk lslamnya besar. Pada awalnya, konsep rumah terbuka diadakan berikutan kebanyakan orang bandar bekerja dan tidak mempunyai masa untuk menerima kunjungan tetamu setiap hari dan kerana itu mereka menetapkan hari tertentu bagi membolehkan semua yang dikenali datang pada masa yang ditetapkan. Apabila konsep rumah terbuka ini mendapat sambutan, kini seakan-akan sudah menjadi salah satu budaya yang diterima segenap lapisan masyarakat pelbagai kaum di Malaysia.

Sebagai kesimpulannya, sudah tiba masanya kita merenung kembali dan menghayati konsep kejiranan yang semakin dilupakan dalam masyarakat khususnya di bandar. Keghairahan mengejar dunia materialistik akan memberi kesan amat mendalam kepada institusi kemasyarakatan kita. Sikap individualistik, tidak berlebih kurang dan tidak boleh berkompromi dengan jiran tetangga jika berlarutan boleh mengundang persengketaan yang membabitkan seluruh ahli keluarga. Secara tidak langsung semua ini akan menyebabkan kualiti kehidupan terganggu. Tegasnya,hakikat kehidupan ini tidak dapat lari daripada amalan kejiranan. Oleh itu, jadilah jiran yang baik dan carilah jiran yang baik.

# data[].attributes.attachment_link.authors[].name
KOMUNIKASI DAN PENYIARAN ISLAM DUA6022 (DKM 5A , 5B & 5C)

# data[].attributes.attachment_link.title
SEMANGAT KEJIRANAN DALAM MENGURANGKAN KADAR JENAYAH SETEMPAT

# data[].attributes.attachment_link.description
Jiran sepakat membawa berkat. Itulah peribahasa yang sinomin dengan kehidupan masyarakat di luar bandar dalam tradisi hidup bermasyarakat. Bagi mereka yang tinggal di bandar, budaya hidup berjiran kian pupus sekiranya tiada usaha untuk terus memupuknya. Realiti kehidupan manusia kini mencapai tahap ketamadunan yang tinggi tetapi pada masa sama manusia kadangkala tergelincir daripada hakikat kehidupan sebenar.

# data[].attributes.attachment_link.readable_text
Baginda Rasulullah s.a.w. pernah menegaskan dalam salah satu hadisnya yang bermaksud: "Bersegeralah lakukan amalan-amalan yang baik-baik (jika ia pada waktu siang jangan tunggu hingga menjelang malam yang gelap gelita), kerana ia akan menimbulkan fitnah.

Ia seperti seorang lelaki di mana pada waktu pagi dia seorang Muslim dan apabila menjelang petang atau malam dia menjadi seorang kafir pula, dia menjual agama kerana kepentingan dunia yang terlalu sedikit." (Hadis Sohih riwayat Imam Ahmad, Muslim dan Tirmizi daripada Abu Hurairah)

Apa yang dijelaskan oleh baginda Rasulullah s.a.w. menerusi hadis di atas ialah terdapat orang Islam sendiri yang melakukan fitnah dengan tindakannya terhadap agamanya sendiri semata-mata mengecapi habuan dan janji dunia yang bersifat sementara. Sedangkan fitnah yang dilakukannya benar-benar mencabar agama yang dianutinya dan menjadi bahaya kepada pegangan akidah dan kepercayaan kepada Allah SWT selaku Pencipta alam maya ini.

Fitnah yang terjadi itu boleh berlaku kerana orang yang terlibat itu sama ada benar-benar tidak memahami atau memiliki ilmu-ilmu fardu ain ataupun kerana berhasrat meraih kepentingan dengan penampilan agama, atau memang di kalangan orang-orang munafik. Ketiga-tiga kategori manusia itu dianggap golongan yang jahat kerana mahu memburukkan Islam.

Jenis-jenis fitnah terhadap agama Islam

1. Fitnah melalui kepimpinan negara.

2. Fitnah dalam belajar kerana mahu dapat jawatan.

3. Fitnah melalui penampilan diri dan cara berpakaian.

4. Fitnah melalui ungkapan.

5. Fitnah melalui penulisan.

6. Fitnah melalui iklan produk.

7. Fitnah melalui penglibatan dalam sukan dan hiburan.

8. Fitnah berbangga kerana berjaya memperbanyakkan bilangan masjid.

9. Fitnah kerana meninggalkan kewajiban beribadat.

10. Fitnah kerana tidak menunjukkan akhlak Islam yang mulia.

Terdapat para pemimpin negara-negara umat Islam, yang tidak segan silu untuk mengisytiharkan bahawa mereka telah melaksanakan undang-undang Islam dalam pentadbiran negara dan boleh dikatakan negara mereka adalah sebuah 'Negara Islam'. Pada hal pada masa memerintah mereka mentadbir dengan sistem Sekular, Kapitalis, Sosialis dan lain-lain.

Ada pula yang tidak menampakkan Islam secara jelas, isteri-isteri mereka tidak memakai hijab (tudung kepala) serta menutup aurat dengan sempurna, tidakkah tindakan mereka itu telah memfitnah Islam secara langsung di hadapan orang-orang bukan Islam yang keliru dan terus keliru.

Tidak kurang juga terdapat golongan ahli ilmu agama ketika sedang menuntut satu ketika dahulu, telah menanam hasrat untuk lulus cemerlang agar pulang nanti ditawarkan jawatan yang selesa.

Tetapi pada masa yang sama mereka lupa bahawa ketika menyandang jawatan penting di jabatan keagamaan, mereka tidak menjalankan tugas dengan sempurna, membiarkan perkara mungkar terus berlaku (takut nak tegur kerana bimbang tidak dinaikkan pangkat atau ditukar ke jabatan lain).

Tidak cukup dengan itu, idea untuk menyatakan perkara-perkara makruf agar jadi program utama pun terkadang-kadang tidak berani untuk dilakukan, bimbang dilabel golongan yang melawan pihak atasan, akhirnya masyarakat jadi keliru kerana golongan ahli agama pun bercakap tidak serupa bikin.

Disebabkan kerana kurang pendedahan maklumat agama, sama ada tidak mahu duduk dalam majlis ilmu agama atau ceramah, maka ramai di kalangan orang Islam ini memperlihatkan penampilan diri mereka benar-benar tidak Islamik langsung.

Ada di kalangan golongan remaja Islam yang bertatu, menampakkan pusat (perempuan), bergelang tangan, berantai dan bertindik (yang lelaki), mencukur bulu kening, memakai rambut palsu, yang perempuan menyerupai lelaki atau yang lelaki menyerupai perempuan.

Cara bercakap seperti orang bukan Islam, berlepak, merempit tanpa hala tuju hidup, mendurhaka dan melukai perasaan kepada ibu bapa, menyakiti jiran dan banyak, tidakkah semua tindakan itu fitnah terhadap Islam, kerana Islam tidak pernah mengajar penganutnya berbuat demikian.

Terdapat di kalangan orang Islam yang memfitnah Islam dengan ungkapan mereka seperti kata-kata: Islam tidak relevan pada zaman orang mengejar Sains dan Teknologi, undang-undang Islam seperti hudud, qisas, takzir dan lain-lain sudah tidak sesuai pada hari ini, ia hanya boleh dilaksanakan di padang pasir pada zaman Rasulullah s.a.w.

Terdapat juga segelintir penulis yang proaliran songsang yang memperlekeh hukum-hukum Islam dalam blog, rencana atau buku-buku tulisan mereka, ia disifatkan sebagai satu tindakan berani kerana mereka tahu bahawa tindakan itu tidak akan dikenakan apa-apa.

Satu lagi fitnah yang tidak dapat dikawal akibat kelemahan para pemimpin negara ialah kecenderung syarikat-syarikat mempromosi produk mereka dengan menggunakan khidmat model-model Melayu/Islam, ada yang mendedahkan aurat, kepala semata-mata untuk menunjukkan bahawa produk mereka cukup berkesan tiada tompok-tompok hitam di badan model.

Para atlet negara termasuk yang angkat berat disertai atlet muslimah yang cukup menggiurkan ketika menunjukkan aksi mengangkat berat, termasuk dalam sukan jimrama, renang, hoki dan lain-lain.

Begitu juga pendedahan aurat di kalangan penghibur seperti penyanyi, pelakon, pelawak wanita juga tidak kurang yang memakai pakaian yang tidak sesuai dengan jenama mereka sebagai orang Islam. Semua itu dianggap memfitnah Islam kerana menggambarkan seolah-olah Islam membenarkan tindakan itu.

Satu lagi fitnah pada akhir zaman ini ialah terlalu berbangga dengan bilangan masjid yang banyak, tetapi kosong dengan pengajian agama, malah terdapat pula replika masjid yang menelan belanja jutaan ringgit tetapi tidak boleh solat Jumaat di dalamnya.

Ramai di kalangan pekerja Islam, bukan yang menceburi bidang binaan, yang bekerja dalam bilik berhawa dingin pun tidak melakukan solat fardu atau Jumaat. Terdapat senario di mana ada pekerja Muslim di sebuah kilang ditegur majikan yang bukan Islam mengapa mereka tidak pergi menunaikan solat Jumaat.

Disebabkan tidak menguasai dengan baik ilmu-ilmu fardu ain, maka ramai di kalangan individu Islam tidak bercakap benar, melakukan pecah amanah berjuta-juta ringgit, rasuah, penipuan, menggelapkan wang Tabung Haji dan sebagainya, menunjukkan sikap dan akhlak orang Islam sangat kritikal, sekali gus ia memfitnah agama Islam yang suci.

Sesungguhnya mereka itu semua berdosa di hadapan Allah kerana tidak menunjukkan sesuatu tindakan yang baik terutama kepada golongan yang lebih muda ataupun di kalangan bukan Islam yang berpandangan Islam menjana kegiatan yang tidak bermoral.

Justeru, asas kepada pengukuhan jati diri Muslim bersama agama Islam dalam apa jua keadaan, sama ada ketika Islam berada di puncak atau sedang berada di bawah, namun dia tidak akan berganjak walau setapak pun kerana begitu yakin bahawa Islam adalah satu-satunya agama yang diperakui benar di sisi Allah SWT. (Sumber http://arkib.harakahdaily.net)

# data[].attributes.attachment_link.description
Baginda Rasulullah s.a.w. pernah menegaskan dalam salah satu hadisnya yang bermaksud: "Bersegeralah lakukan amalan-amalan yang baik-baik (jika ia pada waktu siang jangan tunggu hingga menjelang malam yang gelap gelita), kerana ia akan menimbulkan fitnah. Ia seperti seorang lelaki di mana pada waktu pagi dia seorang Muslim dan apabila menjelang petang atau malam dia menjadi seorang kafir pula, dia menjual agama kerana kepentingan dunia yang terlalu sedikit."

# data[].attributes.body
hinuran melampau

# data[].attributes.attachment_link.readable_text
_______________________________________________________________

DUA 6022 -KOMUNIKASI DAN PENYIARAN MALAYSIA

SESI DISEMBER 2016
HIBURAN MELAMPAU

______________________________________________________________

Sejak akhir-akhir ini, gejala sosial di Malaysia nampaknya semakin banyak dan menjadi-jadi. Jika dahulu setiap kali isu sosial ini timbul, masyarakat akan terus mencemuh dan mengaitkannya dengan budaya kehidupan Barat. Istilah "budaya kuning" cukup popular suatu ketika dahulu bagi menggambarkan kehidupan bebas di Barat yang menjadi kegilaan muda-mudi di Malaysia. Ia juga dianggap budaya barat yang mempunyai unsur-unsur buruk atau negatif. 1 Waktu itu, masyarakat masih memandang keji budaya import ini yang telah merosakkan akhlak, khususnya golongan muda. Tahun demi tahun berlalu, istilah budaya kuning semakin terhakis, Terdapat banyak punca yang menyebabkan perkara ini berlaku, diantaranya ialah media hiburan, media muzik, dan unsur-unsur lain.

Sebagai contoh, Menurut laporan Bahagian Jenayah dan Keganasan di Amerika, pada tahun 2001 terdapat lebih 20,000 kes pembunuhan, 75,000 kes rogol dan 600,000 kes penyerangan fizikal yang berlaku dalam masa setahun ( Taylor, PePlau dan Sears, 2001). Pakar-pakar psikologi telah membuat banyak kajian dan mendapati pendedahan kepada kelangsangan dalam media merupakan antara sebab utama mengapa keadaan ini berlaku. Dalam beberapa tahun kebelakangan ini pengkaji mendapati perlakuan delinkuan yang terdapat dalam televisyen dan video menjadi pemangkin dalam meningkatkan tingkah laku langsang dalam kalangan pelajar (Pennel dan Browne, 1999). Keganasan dalam media juga meningkatkan rangsangan xix dan menyebabkan seseorang itu hilang kawalan semasa berada dalam dunia yang nyata (Anderson dan Dill, 2000). Kajian ini juga menyebut golongan pelajar merupakan golongan yang paling ramai terlibat dengan tingkah laku langsang kesan dari pendedahan berulangan tingkah laku ini dalam media (Pennel dan Browne, 1999).

Pada umumnya, bermain dan membaca, serta penghargaan seni, tidak dianggap sebagai hiburan tetapi tergolong dalam rekreasi kerana hiburan biasanya memerlukan pembekal persembahan yang dilihat oleh penonton dan tanpa disedari , tekadang hiburan itu berunsurkan sesuatu yang melanggar syariat islam Hiburan adalah sesuatu perkara yang mengembirakan dan menyenangkan tetapi dilakukan secara berlebihan dan luar dari batasan syariat Islam
Hiburan melampau datangnya dari pengaruh golongan kafir yang jauh dari tuhan dan mencari jalan untuk mengembirakan diri dengan hiburan. lanya juga sebenarnya datang dari agenda Yahudi dan Nasrani untuk merosakkan akhlak umat Islam dan ара yang lebih membimbangkan adalah merosakkan akidah umat Islam
Pada dasarnya, islam mengharuskan hiburan kerana hiburan menjadi sebahagian daripada fitrah kehidupan manusia. Hali ini berdasarkan hadis rasulullah s.a.w.

Daripada Aishah r.ha, bahawa saidina Abu bakar r.hu telah datang ke rumahnya dan terdapat dua orang jariah (pembantu) sedang menyanyi dan bermain alat muzik pada hari raya dan ketika itu Nabi saw sedang bersiap dengan pakaian baginda maka saidina Abu Bakar r.ahu telah mengherdik mereka. Nabi saw telah mengangkat wajahnya dan bersabda : 'Biarkanlah mereka wahai Abu Bakar, sesungguhnya hari ini adalah hari raya'

Tamsilannya, hiburan ialah fitrah bagi manusia biasa, namun tanpa batasan dan nasihat ianya boleh menjadi hiburan yang liar dan tidak sihat bagi masyarakat dunia.

"Dan di antara manusia (ada) yang mempergunakan perkataan yang tidak berguna untuk menyesatkan (manusia) dari agama Allah tanpa pengetahuan dan menjadikan agama Allah itu sebagai ejekan. Mereka berhak menerima azab yang hina."

'Sebahagian ulama tafsir berpendapat bahawa "laghwa al-hadith" yang terdapat dalam ayat ini bermaksud nyanyian. Beberapa fatwa seperti Imam Al Ghazali berpendapat bahawa mendengar nyanyian adalah harus dan ada yang sunat. Selain itu, ada yang haram.'

Maksudnya: Dan apabila mereka mengetahui kedatangan barang-barang dagangan ( yang baru tiba) atau (mendengar) sesuatu hiburan, mereka bersurai (lalu pergi) kepadanya dengan meninggalkan engkau berdiri ( diatas mimbar- berkhutbah). Katakanlah (Wahai Muhammad:Pahala-balasan) yang ada disisi Allah, lebih baik dari hiburan dan barang-barang dagangan itu, dan Allah sebaik-baik pemberi rezek

Sebahagian ulama tafsir berpendapat bahawa "laghwa al-hadith" yang terdapat dalam ayat ini bermaksud nyanyian. Beberapa fatwa seperti Imam Al Ghazali berpendapat bahawa mendengar nyanyian adalah harus dan ada yang sunat. Selain itu, ada yang haram.

Membicarakan kesan budaya luar dalam pembentukan nilai dan norma remaja masa kini, samalah ertinya membicarakan pembinaan peribadi atau sahsiah generasi muda. Keperibadian dalam kehidupan budaya mereka. Sama ada belia Muslim mahupun bukan Muslim. Kesannya agak menyeluruh dan mencirikan penerimaan persamaan pengaruh. Budaya luar atau budaya popular itu biasanya disifatkan dengan unsur-unsur negatif yang dengan cepat mempengaruhi lalu merombak sistem nilai murni sesuatu masyarakat. Secara tidak langsung dapat diketahui bahawa pengaruh budaya Barat yang lebih condong mengajak kepada suatu keseronokan telah mempengaruhi masyarakat remaja khususnya dari kalangan pelajar sekolah menengah.

Pada zaman yang serba canggih ini, pelbagai teknologi telah dibangunkan untuk kegunaan orang ramai namun penggunaan yang begitu canggih ini tanpa sempadan telah juga memberikan impak yang negatif kepada masyarakat terutamanya golongan remaja masa kini. Pada remaja kini terlalu mengikut pengaruh dunia barat yang dianggap "up-to-date" dan berasa malu sekiranya tidak mengikutnya.

Penjajahan Proses kolonialis atau penjajahan bukan sahaja melibatkan bidang ekonomi dan politik, malahan juga kebudayaan yang berhubung kait dengan pendidikan. Perubahan pesat dalam bidang politik dan pentadbiran serta ekonomi yang dilakukan oleh penjajah dan era baharu corak penjajahan, dengan sendirinya membawa kesan terhadap aspek budaya. Sebagaimana kesan-kesan proses yang mempengaruhi budaya apabila berlaku pertembungan budaya, kedudukan unsur-unsur budaya 79 penjajah sering dianggap mempunyai nilai yang lebih tinggi dan jauh lebih baik daripada budaya sendiri. Oleh itu, budaya ini menjadi ikutan dan lambang kemajuan atau kemodenan. Terdapat pengkaji budaya dari kalangan ahli pemikir Barat mengemukakan pandangan bahawa orang Melayu apabila ia berpegang dengan budaya Melayu merupakan suatu kemunduran kerana terdapat bahagian-bahagian tertentu daripada budaya Melayu menjadi penghalang untuk mencapai kemajuan. Kemudian pendapat-pendapat seperti ini disokong pula oleh golongan elit tempatan yang menganggap orang Melayu perlu mengubah bahagian-bahagian tertentu daripada budayanya untuk mencapai kemajuan.116 Budaya orang melayu yang dikenali dengan sifat sopan santun dan pemalu telah dididik sejak zaman Islam berkembang ditanah melayu dari kerajaan Islam Melaka. Sifat ini cuba dihakis sedikit demi sedikit oleh penjajah British supaya ia boleh melihat bahawa budaya yang dibawa oleh Barat merupakan budaya yang bersifat terbuka.117 Kesannya kepada remaja, pergaulan bebas diantara lelaki dan perempuan merupakan perkara biasa. Sifat malu dan sopan santun yang diajarkan oleh Islam tidak lagi dipandang mulia oleh golongan remaja. Ini adalah perubahan budaya yang dibawa oleh penjajah untuk merosakkan akhlak remaja Islam.

Media Masa Media masa merupakan suatu alat perantara yang menghubungkan seseorang untuk mendapatkan maklumat tanpa sempadan. melalui media seseorang itu dapat memperoleh maklumat terkini sama ada ianya positif atau negatif. Media masa dikategorikan kepada dua. Media cetak seperti surat khabar, majalah dan media elektronik seperti radio, televisyen dan internet. Media masa mempunyai pengaruh sosial yang paling tinggi kepada masyarakat terutama pada media elektronik kerana faktor audio dan visual amat mudah diterima oleh masyarakat daripada pembacaan. Menurut Mcluhan, media merupakan pesan dan setiap media berkomunikasi menghasilkan pengaruh sosial kepada pembaca dan pendengar yang sangat bebas untuk diterima. Media elektronik seperti radio dan televisyen lebih mudah untuk mempengaruhi masyarakat yang mendengar dan menonton berbanding dengan media cetak yang memerlukan penelitian dan pembacaan. Mustaffa Kamil Ayub telah menyatakan; bahawa media masa mampu melakukan perkara yang sukar dilakukan oleh manusia. Ia boleh menemui, bersemuka dan berkomunikasi tanpa had dengan pelbagai bangsa. Apa yang berlaku di media masa biasanya mempengaruhi penontonnya lebih-lebih lagi jika sesuai dengan kehendak nafsu dan tidak ada kawalan. Kemajuan teknologi media masa dalam beberapa hal akibat daripada kurangnya kawalan juga boleh membawa ke arah kerendahan budi dan adab. Akibatnya berlaku pembocoran budaya yang kurang sihat berlaku secara meluas dalam media masa di Malaysia. Atas alasan ingin tahu, mahu up to date dan darah muda para belia, pelajar apatah lagi yang kurang didikan agama memudahkan bertambahnya kes-kes keruntuhan akhlak. Alam remaja yang merupakan satu fasa perkembangan psikologi yang berlaku kepada semua manusia, remaja mempunyai perasaan ingin mencuba dan ingin merasakan sesuatu datang membuak-buak. Antaranya ialah meniru dan mencuba apa yang ditayangkan oleh televisyen dan apa yang dipaparkan di majalah. Perasaan ini tidak salah, namun remaja perlu bijak menapis perkara yang ditiru, sama ada mendatangkan kesan yang positif atau negatif kepada diri, keluarga dan masyarakat.

Dalam kajian kami mencari kesan tiada ksan baik yang kami temui antara kesan yang kurang baik ialah :

9. Golongan remaja dan belia semakin jauh dari pada nilai-nilaikeagamaan.

10. Maruah keluarga tergadai

CARA-CARA MENGATASI MASALAH KERUNTUHAN AKHLAK REMAJA

Peranan ibubapa merupakan suatu yang penting untuk membina dan mendidik anak-anak dengan akhlak yang mulia, bermoral dan beretika. Ini kerana ibubapalah yang boleh membentuk dan menentukan cara aliran anak-anak mereka. Ibubapa juga perlu mengasuh anak-anak mereka dengan sifat-sifat mahmudah seperti jujur, amanah, sabar dan sebagainya. Kewajiban menyediakan kemudahan asas kepada anak-anak mereka perlu ditunaikan seperti pakaian dan pelajaran. Dari aspek agama untuk mendidik anak-anak yang soleh dan solehah ibubapa perlu memperdalami ilmu pengetahuan agama Islam. Apabila pegangan ibubapa terhadap agama kuat maka kemungkinan untuk melakukan perkara maksiat berkurangan seterusnya ia sebagai roll model kepada anak-anak mencontohi akhlak yang ditonjolkan oleh ibubapa.
Ibubapa juga perlu memberi perhatian lebih kepada anak. Walaupun kesibukan masa bekerja dan jarang berada diluar, kasih sayang kepada anak perlu dicurahkan dengan mengambil perhatian terhadap keperluan rohani seperti nasihat dan ibadah asasi yang perlu dijaga serta keperluan jasmani di alam persekolahan. Dari aspek sosial ibubapa perlu mengambil berat pergaulan anak-anak mereka bersama kawan-kawan. Ibubapa perlu banyak bertanya kepada anak mereka apabila sikap dan tingkahlaku mereka berubah dan hendaklah memberikan gambaran positif kepada mereka agar ia tidak terjebak dalam gejala yang rosak. Pihak Masyarakat Setempat Masyarakat sangat berperanan penting dalam kehidupan sosial. Apabila terdapat kejadian-kejadian buruk yang tidak diingini berlaku pada masyarakat setempat ia menunjukkan masyarakat dipersekitaran itu tidak harmonis dan tidak aman. Dalam menangani masalah gejala sosial kepada pelajar sekolah akibat pengaruh dari budaya luar, hubungan hidup rukun tetangga dan berjiran perlu wujud dalam masyarakat tersebut.
Program-program rukun tetangga perlu diadakan agar hubungan bersama jiran bertambah erat. Dari situ akan timbul rasa kepedulian hidup bersama seperti tegur menegur dan nasihat menasihati. Bagi ketua masyarakat iaitu ketua kampung beserta ahli jawatankuasanya hendaklah mengimarah surau atau masjid dan dewan serba guna dengan aktiviti kerohanian dan semangat perpaduan. Mengadakan aktiviti dan program untuk anak muda agar masa mereka tidak terbuang masa dengan begitu sahaja. Segala program yang diadakan hendaklah bersesuaian dengan waktu solat sebagai tanda hormat kepada agama Islam. Selain itu, di dalam masyarakat perlu diwujudkan unit badan pencegah maksiat di bawah pengawasan Ketua kampung beserta ahli jawatankuasanya atau di bawah selian nazir masjid beserta jawatankuasanya. Badan ini berfungsi untuk mengawasi tingkah laku masyarakat yang melakukan kemasiatan secara beba

Sebagai penutup kita dapat melihat kerjasama dari pelbagai pihak perlu ada dan sekata untuk membentuk generasi muda menjadi manusia yang berakhlak mulia. Landasan yang perlu dijaga adalah berdasarkan ajaran agama Islam yang sebenar dan dapat dipraktikkan dengan pelbagai cara bersesuaian dengan peredaran zaman. Pelbagai pihak harus memainkan peranan yang penting dalam mencegah perbuatyan hiburan melampau ini

# data[].attributes.attachment_link.description
DUA 6022 -KOMUNIKASI DAN PENYIARAN MALAYSIA SESI DISEMBER 2016 HIBURAN MELAMPAU ______________________________________________________________ Sejak akhir-akhir ini, gejala sosial di Malaysia nampaknya semakin banyak dan menjadi-jadi. Jika dahulu setiap kali isu sosial ini timbul, masyarakat akan terus mencemuh dan mengaitkannya dengan budaya kehidupan Barat.